CELEX: 62013FN0050
Language: el
Date: 2013-05-22 00:00:00
Title: Υπόθεση F-50/13: Προσφυγή-αγωγή της 22ας Μαΐου 2013 — ZZ κατά Επιτροπής

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/63
            
         Προσφυγή-αγωγή της 22ας Μαΐου 2013 — ZZ κατά Επιτροπής
   (Υπόθεση F-50/13)
   2013/C 207/112
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωποι: B. Cambier και A. Paternostre, δικηγόροι)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής που αποφάνθηκε επί της αιτήσεως καταβολής συμπληρωματικής αποζημιώσεως που υπέβαλε η προσφεύγουσα-ενάγουσα βάσει του άρθρου 90, παράγραφος 1, του ΚΥΚ, προκειμένου να αποκατασταθούν πλήρως η υλική ζημία και η ηθική βλάβη που υπέστη συνεπεία της επαγγελματικής της ασθένειας και της πληθώρας των παρατυπιών που σημειώθηκαν κατά την εξέταση της αιτήσεώς της που στηρίζεται στο άρθρο 73 του ΚΥΚ.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα (στο εξής: προσφεύγουσα) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής, της 25ης Ιανουαρίου 2013, που αποφάνθηκε επί της αιτήσεως καταβολής συμπληρωματικής αποζημιώσεως βάσει του γενικώς ισχύοντος δικαίου και των σχετικών άρθρων του ΚΥΚ, την οποία υπέβαλε η προσφεύγουσα στις 18 Απριλίου 2012 βάσει του άρθρου 90, παράγραφος 1, του ΚΥΚ·
            
         
               —
            
            
               να ακυρώσει την απόφαση της Επιτροπής, της 14ης Φεβρουαρίου 2013, με την οποία απορρίφθηκε η διοικητική ένσταση που υπέβαλε η προσφεύγουσα στις 25 Οκτωβρίου 2012 βάσει του άρθρου 90, παράγραφος 1, του ΚΥΚ·
            
         
               —
            
            
               να επιδικάσει στην προσφεύγουσα το ποσό των 1 798 650 ευρώ για την αποκατάσταση της υλικής ζημίας και της ηθικής βλάβης που υπέστη συνεπεία της επαγγελματικής της ασθένειας, βάσει της αρχής της ολοσχερούς αποκαταστάσεως του γενικώς ισχύοντος δικαίου, μετά από αφαίρεση της αποζημιώσεως που χορηγήθηκε βάσει του άρθρου 73 του ΚΥΚ, που ενδεχομένως θα αναθεωρηθεί από το Δικαστήριο Δημόσιας Διοίκησης στο πλαίσιο της υπό εξέταση υπόθεσης F-142/12·
            
         
               —
            
            
               να επιδικάσει στην προσφεύγουσα το ποσό των 145 850 ευρώ λόγω της ηθικής βλάβης που προκλήθηκε από τα πταίσματα που η Επιτροπή διέπραξε κατά της προσφεύγουσας·
            
         
               —
            
            
               να επιδικάσει στην προσφεύγουσα την επιστροφή των δικαστικών εξόδων και των λοιπών εξόδων στα οποία αυτή υποβλήθηκε, καθώς και την καταβολή τόκων υπερημερίας και λοιπών τόκων τους οποίους το Δικαστήριο Δημόσιας Διοίκησης θα κρίνει δίκαιους και προσήκοντες, και οι οποίοι θα υπολογισθούν από τον Δεκέμβριο 2004, ημερομηνία κατά την οποία η ζημία που υπέστη η προσφεύγουσα θα μπορούσε να υπολογισθεί και να αποκατασταθεί·
            
         
               —
            
            
               να καταδικάσει την Επιτροπή στα δικαστικά έξοδα.